วันก่อนนิวคุงได้แวะไปฝากท้องที่ฟู๊ดคอร์ทของ Tops สาขาเซนทรัลบางนา เลยเอามารีวิวซะเลย
ร้านของคาวทิ่นิวคุงกินในวันนี้เป็นร้าน ผัดไทย หอยทอด แชมป์แม่กลอง ครับ โดยร้านจะเปิดขายอยู่ในห้องด้านในสุดเลย เปิดขายอยู่ใกล้กับร้านขายน้ำ หาได้ไม่ยาก
สำหรับร้าน ผัดไทย หอยทอด แชมป์แม่กลอง นี้นิวคุงเห็นขายอยู่หลายที่เลย ที่ Terminal 21 ก็มีเช่นกัน

เมนูของกินที่ร้านก็จะเน้นไปที่เมนูผัดไทย หอยทอด ครับ มีให้เลือกกินทั้งแบบธรรมดา หรือใส่กระทะร้อนด้วยน้า
ราคาต่อเมนูของร้านนี้จะเริ่มต้นที่จานละ 50 บาทครับ

วันนี้นิวคุงได้สั่งกินเป็นเมนู ผัดไทยปลาหมึก ครับ (กุ้งสดหมดพอดี)
ที่ร้านผัดมาได้เข้มข้นอร่อยดีครับ เอาไปปรุงเพิ่มรสเผ็ดซักหน่อย กินได้รสเผ็ดเข้มเจริญอาหารดี
ตัวเส้นผัดไทยเป็นเส้นเล็กที่มีความเหนียวนุ่มทานง่าย ผัดมาได้มีรสหวานเข้มอร่อยในตัว ตัวเต้าหู้เป็นชิ้นเล็กๆ เนื้อนุ่มๆ กินได้เพลินๆ
ส่วนผักต่างๆก็มีความกรอบสดใหม่ ปรุงรสแล้วกินได้เพลินๆเลยครับจานนี้

สรุปโดยรวม (เต็ม 10)
ให้ 7 คะแนน รสชาติอร่อยใช้ได้เลย อิ่มอร่อยเลยทีเดียว

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  23 / 1 / 58
